18. ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΓΕΩΡΓΙΑΣ Αριθ. 39819/7459 της 28 Μαΐου/9Ιουλ.  1979 (ΦΕΚ Β΄ 602) Περί των δικαιολογητικών, του τρόπου πληρωμής κλπ. των εισοδηματικών ενισχύσεων που έχουν χορηγηθεί ή θα χορηγηθούν στους παραγωγούς καπνών, βάσει αποφάσεων της Οικονομικής Επιτροπής. Έχοντας υπόψη: 1.Τις διατάξεις: α)Του Ν.Δ/τος 131/5.11.1974 «περί παροχής οικονομικών ενισχύσεων εις την γεωργικήν, κτηνοτροφικήν, δασικήν και αλιευτικήν παραγωγήν». β)Του άρθρ. 26 του Ν.Δ. 321/1969 «περί Κώδικος Δημοσίου Λογιστικού». γ)Του Νόμ. 400/1976 (Φ.Ε.Κ. 203/1976 τεύχος Α΄) «περί Υπουργικού Συμβουλίου και Υπουργείων». δ)Τις 437/1977, 464/1977, 533/1977, 564/77, 634/1977, 645/1977, 679/1978 και 764/1978 αποφάσεις της Οικονομικής Επιτροπής, καθώς και προγενέστερες όμοιες αποφάσεις αυτής, περί λήψεως μέτρων για τα καπνά και χορήγηση εισοδηματικών ενισχύσεων στους παραγωγούς καπνών, σύμφωνα  Σελ. 312,222 Τεύχος 719 - Σελ. 140 με τα καθοριζόμενα από την 10115/460/12.1.68 κοινή απόφαση των Υπουργών Οικονομικών και Γεωργίας. ε)Τη 10115/460/12.1.68 σχετική απόφασή μας, αποφασίζουμε: 1.Για τις εισοδηματικές ενισχύσεις καπνών ή συμπληρωματικά τιμήματα αυτών που χορηγήθηκαν και καταβλήθηκαν με τις ανωτέρω μνημονευόμενες αποφάσεις της Οικονομικής Επιτροπής, καθώς και για εκείνες (εισοδηματικές ενισχύσεις) ή συμπληρωματικά τιμήματα καπνών που καταβλήθηκαν βάσει προγενέστερων όμοιων αποφάσεων αυτής, στους παραγωγούς καπνών, ισχύουν αναλόγως, τα καθοριζόμενα εν γένει (δικ/κά-τρόπος πληρωμής κλπ.) από την 10115/460/12.1.1968 απόφασή μας, όπως τούτο ορίζεται και με τις σχετικές αποφάσεις της Οικονομικής Επιτροπής. 2.Η εν λόγω αριθ. 10115/460/12.1.1968 απόφασή μας ισχύει αναλόγως και για την καταβολή εισοδηματικών ενισχύσεων ή συμπληρωματικών τιμημάτων στους παραγωγούς καπνών, χορηγηθεισών βάσει αποφάσεων της Οικονομικής Επιτροπής που εκδόθηκαν κατά τη διάρκεια του έτους 1978 και θα ισχύει και μελλοντικώς για την καταβολή των εν λόγω εισοδηματικών ενισχύσεων ή συμπληρωματικών τιμημάτων καπνών που θα χορηγούνται βάσει εκδοθησομένων από 1.1.1979 και στο εξής αποφάσεων της Οικονομικής Επιτροπής. Η απόφαση αυτή να δημοσιευθεί στην Εφημερίδα της Κυβερνήσεως. 